Magnus Ilmjärv

Magnus Ilmjärv (sündinud 31. augustil 1961 Viljandis) on eesti ajaloolane.

Haridus
Ta on lõpetanud 1976. aastal Viljandi 3. 8-klassilise Kooli, 1979. aastal Johann Köleri nimelise Viljandi 4. Keskkooli ning 1988. aastal Tartu Riikliku Ülikooli ajaloo alal cum laude. 

1997. aastal kaitses ta Tallinna Pedagoogikaülikoolis magistritöö. Aastatel 1997–2004 oli ta doktorantuuris Helsingi ülikoolis. 2004. aasta juunis kaitses ta Helsingi ülikoolis väitekirja "Silent Submission. Formation of Foreign Policy of Estonia, Latvia and Lithuania – Period from mid 1920-s to Annexation in 1940. In: Acta Universitatis Stockholmiensis. Studia Baltica Stockholmiensia. Stockholm, 2004 (592 p), University of Helsinki" (juhendaja Seppo Hentilä). Väitekiri ilmus samal aastal ka raamatuna eesti keeles.

Töö
Aastatel 1989–1990 töötas ta Eesti Riigiarhiivis peafondihoidjana. 1990. aasta sügisest töötas Ajaloo Instituudis algul nooremteadurina, seejärel teadurina ja vanemteadurina.

2006–2011 oli ta Tallinna Ülikooli Ajaloo Instituudi direktor.Mirjam Mäekivi. TLÜ ajaloo instituut sai uue juhi Postimees, 1. juuni 2011.

Kriitika
2007. aastal avaldas ajaloolane Jaak Valge ajakirjas Tuna artikli, milles lükkas ümber Ilmjärve teoses "Hääletu alistumine" esitatud väited seoses Konstantin Pätsi sidemetega Nõukogude Liiduga.Jaak Valge. Konstantin Päts, 12. märts ja Moskva Tuna, 2/2007, lk 42–66.Alo Raun. Ajaloolane lükkas ümber Ilmjärve skandaalse Pätsi-paljastuse Postimees, 18. juuni 2007. Ilmjärv kriitikaga ei nõustunud.Alo Lõhmus. Ajaloolane Magnus Ilmjärv: minu pea ei ole prügikast!, Postimees, 12. juuli 2007Magnus Ilmjärv: kas tõesti ainult Vene propaganda?, Postimees, 5. oktoober 2007. 2010. aastal ilmus "Hääletu alistumise" täiendatud ja parandatud trükk, milles aga Jaak Valge sõnul ei olnud peamisi puudusi kõrvaldatud ning Ilmjärv olevat endiselt kasutanud võltsitud dokumente.Jaak Valge. Magnus Ilmjärv. Hääletu alistumine. Tallinn, Argo 2010, 927 lk-d. Jaak Valge blogis.

2016. aasta aprillis osales Ilmjärv Kaliningradis Immanuel Kanti nimelises Balti Föderaalülikoolis toimunud konverentsil "Balti uuringud Venemaal". Sama aasta juuni alguses kirjutas ajakirjanik Pekka Erelt konverentsist Eesti Ekspressis ja tõi välja, et konverentsi korraldajad on seotud "Balti riikide vastase infosõja uue platvormiga". Erelti sõnul oli Ilmjärv konverentsi peakõneleja ja selle ümaralaua enim tsiteeritud esineja. Erelt leidis, et Ilmjärve esinemine Kaliningradis toimunud konverentsil oli Vene propaganda "magus võit".Pekka Erelt. Vene propaganda kasutab eesti ajaloolasi Eesti vastu Eesti Ekspress, 2. juuni 2016.

Teaduskorralduslik tegevus 
2006–2011 Eesti Vabariigi Riiklike teaduspreemiate komisjoni liige
2006–2011 Tallinna Ülikooli Senati liige
2006–2011 Ajaloo Instituudi Nõukogu esimees
alates 2006 – Acta Historica Tallinnensia, toimetuskolleegiumi esimees
alates 2006 – Lietuvos Istorijos Studijos, toimetuskolleegiumi liige
alates 2010 – Journal of Latvian History, toimetuskolleegiumi liige
alates 2012 – Venemaa Teaduste Akadeemia Üldajaloo Instituudi Rahvusvahelise Nõuandva Nõukogu liige
alates 2014 – PolitBook. Журнал Политической Науки, toimetuskolleegiumi liige
alates 2016 – Przegląd Środkowo-Wschodni, toimetuskolleegiumi liige

Teosed
 "Nõukogude Liidu ja Saksamaa vahel", Teaduste Akadeemia Kirjastus 1993, ISBN 9985500156 
 "President ja sõjavägede ülemjuhataja NKVD ees", Dokumente ja materjale, vene keelest tõlkinud Magnus Ilmjärv, ISBN 998550030X, Eesti Teaduste Akadeemia 1993
 "Hääletu alistumine", Argo 2004, ISBN 9949415047

Viited

Välislingid

 Minevik mõjutab tänaseid otsuseid Horisont, 6/2006
 Pekka Erelt, Ajaloolaste lahing Konstantin Pätsi pärast. Eesti Ekspressi analüüs Konstantin Pätsi kohta käiva dokumendi kohta, mis põhjustasid ajaloolaste Magnus Ilmjärve ja Jaak Valge ägeda vaidluse Eesti Ekspress, 28. juuni 2007
 Magnus Ilmjärv: kas tõesti ainult Vene propaganda? Postimees, 5. oktoober 2007
 Ajaloolane Magnus Ilmjärv: minu pea ei ole prügikast! Postimees, 12. juuli 2007
 Magnus Ilmjärv: iga ajaloolane kirjutab oma ajalugu Delfi, 29. juuni 2009

Kategooria:Eesti ajaloolased
Kategooria:Viljandi Maagümnaasiumi vilistlased
Kategooria:Tartu Ülikooli ajalooteaduskonna vilistlased
Kategooria:Sündinud 1961